**Stagii de practica VET la nivel european**

Proiectul "Stagii de practica VET la nivel european" propus de Liceul Tehnologic "Tudor Vladimirescu" din localitatea Simian, judetul Mehedinti, este adresat catre 10 cadre didactice VET si 2 tutori de practica de la agentul economic partener SC Dynamic Business Services SRL, care vor participa la vizita de studiu de 6 zile la institutia gazda RIVENSCO CONSULTING LTD din Cipru.

Scopul proiectului este sa ofere elevilor din domeniul industriei alimentare si mecanica,un sistem de formare profesionala bazat pe strategii inovatoare de organizarea a stagiilor de practica si de invatare la locul de munca la agentii economici locali (ce asigura practica de specialitate a Lyceum of Agios Charalambos Emba Paphos ),ca rezultat al bunelor practici insusite de cei 12 participanti la vizita de studiu.

Obiectivele proiectului:

1.Dezvoltarea competentelor metodice si pedagogice,de management educational, de tutorat, la 12 participanti ai vizitei de studiu, astfel incat acestia sa isi creasca capacitatea de a organiza stagii de practica ce vor imbunatati rezultatele invatarii, prin munca in companie, ale elevilor, vor dezvolta directii flexibile de conectare a Curriculumului scolar formal VET la invatarea la locul de munca,vor creste sansele de insertie a acestora pe piata muncii la absolvire, rezultate dovedite ulterior prin analiza satisfactiei elevilor VET ai scolii ante si post vizita cu privire la stagiile parcurse, dar si de rezultatele scolare obtinute de acestia.

2.Elaborarea de catre cei 12 participanti a unui set de instrumente resursa pentru activitatea de profesionalizare a elevilor. Prin aceste instrumente vor fi mai bine proiectate, realizate si evaluate stagiile practice, mai eficiente rezultatele invatarii, pe parcursul practicii la locul de munca, vor oferi diversificarea si consolidarea formelor de invatare la locul de munca si intarirea colaborarii cu agentii economici.

Numarul si profilul participantilor

- Din partea liceului nostru vor participa 10 persoane: 3 profesori ingineri si 2 profesori instruire practica pentru domeniile industrie alimentara, protectia mediului si turism si alimentatie, 2 profesori ingineri si 1 maistru instructor pentru domeniul mecanica;1 director;1 profesor de limba engleza. Acestia vor fi selectati pe baza unei metodologii de selectie la liceu.La agentul economic partener cei 2 reprezentanti,responsabili cu instruirea practica,vor fi desemnati in consiliul de administratie al firmei.

Descrierea activitatilor - vizita de studiu de 6 zile, in perioada 07.11.2022 – 14.11.2022 si va cuprinde activitati de invatare la ateliere de lucru interactive,job shadowing si vizite la firme/institutii organizatoare de stagii practice, dezbateri, activitati de evaluare zilnice pentru cei 12 participanti,analiza documentelor.

Firmele la care se vor efectua vizite sunt atat din domeniul industriei alimentare, cat si din domeniul mecanic.

Produse ce se vor realiza de catre participantii la vizita din partea liceului nostru in colaborare cu cei 2 participanti de la agentul economic partener, ca urmare a experientelor de bune practici insusite la vizita de studiu:

- 2 CDL-uri imbunatatite pentru domeniile mecanica si industrie alimentara;

- minim 2 parteneriate de instruire practica cu agenti economici;

- 2 caiete de practica in calificarile tehnician in industria alimentara si mecanic agricol;

- fise de monitorizare si evaluare a activitatii de practica;

- 1 strategie manageriala privind cooperarea si colaborarea cu agentul economic, avand la baza obiective de atins, masuri de monitorizare si evaluare a implementarii strategiei, criterii minimale de atins, indicatori de rezultat;

 - 1 analiza comparativa privind gradul de progres al imbunatairii activitatii practice la calificarile implicate.

Rezultate asteptate ale invatarii obtinute ca urmare a vizitei de studiu si de insusire a bunelor practici:

-12 participanti cu competente de comunicare in limba engleza imbunatatite;

-10 profesori si 2 reprezentanti ai agentului economic cu abilitati dezvoltate privind organizarea eficienta a stagiilor de practica;

-8 cadre didactice VET cu competente organizatorice si pedagogice dezvoltate la vizita de studiu privind desfasurarea stagiilor de practica cu tutorat pentru elevii de liceu/scoala profesionala/postliceala;

-1 director cu competente manageriale imbunatatite privind intarirea colaborarii cu agentul economic;

-1 profesor de engleza cu competente lingvistice de limba engleza si competente didactice moderne dezvoltate la vizita de studiu;

-2 reprezentanti ai agentului economic cu abilitati de tutorat si de organizarea a instruirii practice dezvoltate;

-12 participantii ce vor prelua modele si instrumente insusite de la vizita de studiu si pe care le vor implementa in activitatea de parteneriat a instruirii practice si pe care le vor tranfera colegilor in Romania

Impact:

- stagii de practica organizate eficient, atractive, care sa astimuleze implicarea activa a elevilor;

-dezvoltarea profesionala a cadrelor didactice prin bune practici dupa modelul din Cipru;

-cresterea interesului elevilor pentru pregatirea practica,prin modernizarea metodelor clasice de predare;

-dezvoltarea abilitatilor pedagogice si manageriale pentru cei 8 profesori de a organiza stagii de practica;

-utilizarea la stagiile de practica de catre echipa profesor-tutore a unor strategii didactice de abordare interdisciplinara in activitatile de invatare pentru dezvoltarea competentelor profesionale ale elevilor.